КГБ

КГБ СССР, повнов назвов  Комитет государственной безопасности СССР — глав­ный ор­ган тайной роз­вѣд­кы, контра­раз­вѣд­кы и внуторной безпекы, на ко­то­рый бизовали без­пеку Совѣтского Союза.Хаустов В. Н. КГБ одповѣдало тыж за охрану политичных лидерох, дозор за пограничныма войсками и тайный политичный дозор за обывательством.Robert W. Pringle.

 Взник и штруктура 
13. марца 1954 из Министерства внутра ( Министерство внутренних дел СССР) были выокремлены органы, одповѣдаючы за безпеку, котры вошли до штруктуры, названой КГБ при Радѣ Министрох СССР. КГБ фунговало под прямым дозором КПСС. В штруктурѣ было около 20 директоратох ( управление), такых як, примѣром: 
 розвѣдка
 контрарозвѣдка
 военска контрарозвѣдка
 контрарозвѣдка на транспортѣ
 бой з идеологичныма диверзиями и внуторныма неприятелями 
 охрана економикы и т.д.
Окремому директорату были подряджены пограничны войска. В року 1974 до штруктуры додали антитерористичны оддѣлы Алфа и оддѣлы про диверзии в заграничу Вымпел, а в конци 1980-х — войсковы десантны оддѣлы, котры придушовали антисовѣтскы и националистичны проявы в периферных републиках. 

 Заник 
В августѣ 1991 КГБ з его предсѣдательом В. А. Крючковом брали участь в организации державного переворота, котрый скраховав. В резултатѣ тото 3. децембра 1991 Президент СССР М. С. Горбачов подписав закон, котрым была организация ликвидована.

 Оцѣнѣня роботы 
На верху свого вывоя КГБ было найвекшов тайнов полициев и розвѣдков свѣта зоз персоналом, котрый сягав за 480 000 особ (з того 200 000 вояци пограничных войск).

КГБ успѣшно добывала в заграничу научны и техничны информации о новых выробках и материалах: лем за рок 1987 добыли 29 тысяч материалох и 11 тысяч взорох, з чого около третины ся дотыкало военно-промыслового сектора. 

Авшак во внутри державы КГБ выступало як стражный пес партии и практиковало репресии против дисидентох. Люде, котры критиковали совѣтскый режим были незаконно насилно поддаваны лѣчѣню на психиатрии. 

Як штруктура, обслужуюча интересы партии, КГБ терпѣло на тоты исты проблемы неефективного урядництва и корупции, што и склеротичны лидеры партии. Найлѣпшый доказ того, же наперек своей хваленой шиковности, КГБ не мало добрых аналистох, котры бы вырисовали вѣрный образ упадаючого режима, и не было способне предбѣгнути колапсу СССР.

 Жерела и одказы 

 Хаустов В. Н.: КОМИТЕТ ГОСУДАРСТВЕННОЙ БЕЗОПАСНОСТИ СССР // Большая российская энциклопедия. Том 14. Москва, 2009, стр. 635 Одчитане 2020-04-20

 Референции 

Категория:Органы безпекы
Катеґорія:История СССР